**5.D MELLÉKLET: A SZERZŐDÉSEK TELJESÍTÉSE**

**Tartalom**

[Alapszolgáltatások 2](#_Toc531436354)

[1. Réz Érpáras Helyi (Al)Hurok Átengedése 2](#_Toc531436355)

[2. GPON Előfizetői Szakaszának Teljes Átengedése 3](#_Toc531436356)

[3. HFC Előfizetői Szakaszának Teljes Átengedése 4](#_Toc531436357)

[4. Közeli Bitfolyam Hozzáférés (xDSL, GPON, HFC) Átengedése 5](#_Toc531436358)

[5. Országos Bitfolyam Hozzáférés (Réz-xDSL, FTTx-xDSL, GPON, HFC) Átengedése 6](#_Toc531436359)

[6. Előfizetői Hozzáférési Kábelhely Megosztása 7](#_Toc531436360)

[Kiegészítő szolgáltatások 7](#_Toc531436361)

[7. Helymegosztás 7](#_Toc531436362)

[8. Hozzáférési Link 9](#_Toc531436363)

[9. Felhordó Hálózati Szolgáltatás 10](#_Toc531436364)

[10. A Kábel bevezetés helymegosztáshoz, a Kábel átadása hozzáférési link nélkül, a Kábelek telepítése, eltávolítása kábelhely megosztás esetén, és a Szakfelügyelet biztosítása Kiegészítő Szolgáltatás 10](#_Toc531436365)

## Alapszolgáltatások

## 1. Réz Érpáras Helyi (Al)Hurok Átengedése

* 1. A Magyar Telekom a Réz Érpáras Helyi (Al)Hurok Átengedést a vonatkozó szerződéskötést követő 5 napon belül teljesíti.

Amennyiben a szolgáltatás indításához a Jogosult közreműködése szükséges, akkor a Magyar Telekom a szerződéskötést követően haladéktalanul értesíti a Jogosultat a tervezett munkák időpontjáról és – amennyiben szükséges – biztosítja a Jogosult jelenlétét a telepítés során.

**1.2** Amennyiben Réz Érpáras Helyi (Al)Hurok Átengedés igénybevételéhez Helymegosztás kialakítására, illetve egyéb, jelentős átalakításra van szükség, akkor a Felek jogosultak a Helymegosztás feltételeinek biztosítása, illetve az átalakítás megvalósítása érdekében a szerződéskötés időpontjától számított legfeljebb 30 napos időtartamban megállapodni a szerződés megvalósítása tekintetében. Ha a Helymegosztás kialakításához, illetve az átalakításhoz építési, vagy egyéb hatósági engedély szükséges, a 30 napos határidőt az engedély jogerőre emelkedésétől kell számítani. Az engedély iránti kérelmet a Kötelezett Szolgáltató a szerződéskötést követő 10 napon belül köteles benyújtani.

Amennyiben Réz Érpáras Helyi (Al)Hurok Átengedés igénybevételéhez kapcsolódóan a Jogosult Szolgáltató igénybe vesz felhordó hálózati szolgáltatást, akkor a felek megállapodhatnak arról, hogy a Réz Érpáras Helyi (Al)Hurok Átengedés szolgáltatás megvalósítását az adott felhordó hálózati szolgáltatás megvalósításának időpontjához kötik.

**1.3** A Magyar Telekom a Réz Érpáras Helyi (Al)Hurkot a Jogosult szolgáltatóval előzetesen egyeztetett átadási időablakban átadottnak tekinti, amennyiben a Jogosult részéről az egyeztetett átadási időablak végétől számított 12 órán belül nem érkezik a Magyar Telekom által jogosnak vélt hibabejelentés késedelmes átengedésre.

**1.4** A Magyar Telekom a Réz Érpáras Helyi (Al)Hurok fizikai átengedését követően jogosult kiszámlázni a 7. Mellékletben (Díjak) meghatározott Havi Hurokbérleti Díjat.

**1.5** A Jogosult egy számára átengedett Réz Érpáras Helyi (Al)Hurkon az érintett Szerződésben szereplő berendezés, vagy annak beállítási módjának módosítását a vonatkozó MARUO rendelkezések figyelembevételével saját hatáskörében maga végzi el.

**1.6**A Számhordozással történő Réz Érpáras Teljes (Al)Hurok Átengedés teljesítési ideje a Hurokátengedéshez szükséges időtartam.

A Számhordozással történő Hurok Teljes Átengedés esetén a Számhordozást és a Hurok Teljes Átengedést a Számhordozás napján a Számhordozásra nyitva álló időablakban kell teljesíteni.

**1.7** A Réz Érpáras Helyi Hurok Átengedését követően a Magyar Telekom által a Jogosult felé átadott Réz Érpáras Helyi hurok azonosítót át kell adnia az előfizetőnek vagy az előfizetői szolgáltatást nyújtó szolgáltatónak a későbbi szolgáltató váltás elősegítése érdekében.

## 2. GPON Előfizetői Szakaszának Teljes Átengedése

**2**.1 A Magyar Telekom a GPON Előfizetői Szakaszának Teljes Átengedést a vonatkozó szerződéskötést követő 5 napon belül teljesíti.

Amennyiben a szolgáltatás indításához a Jogosult közreműködése szükséges, akkor Magyar Telekom a szerződéskötést követően haladéktalanul értesíti a Jogosultat a tervezett munkák időpontjáról és – amennyiben szükséges – biztosítja a Jogosult jelenlétét a telepítés során.

Amennyiben a GPON Előfizetői szakaszának Teljes Átengedés igénybevételéhez Helymegosztás kialakítására, illetve egyéb, jelentős átalakításra van szükség, akkor a Felek jogosultak a Helymegosztás feltételeinek biztosítása, illetve az átalakítás megvalósítása érdekében a szerződéskötés időpontjától számított legfeljebb 30 napos időtartamban megállapodni a szerződés megvalósítása tekintetében. Ha a Helymegosztás kialakításához, illetve az átalakításhoz építési, vagy egyéb hatósági engedély szükséges, a 30 napos határidőt az engedély jogerőre emelkedésétől kell számítani. Az engedély iránti kérelmet a Magyar Telekom a szerződéskötést követő 10 napon belül köteles benyújtani.

Amennyiben GPON Előfizetői szakaszának Teljes Átengedés igénybevételéhez kapcsolódóan a Jogosult Szolgáltató igénybe vesz felhordó hálózati szolgáltatást, akkor a felek megállapodhatnak arról, hogy a GPON Előfizetői szakaszának Teljes Átengedés szolgáltatás megvalósítását az adott felhordó hálózati szolgáltatás megvalósításának időpontjához kötik.

**2.2** A Magyar Telekom a GPON Hurok Előfizetői Szakaszát a Jogosult szolgáltatóval előzetesen egyeztetett átadási időablakban átadottnak tekinti, amennyiben a Jogosult részéről az egyeztetett átadási időablak végétől számított 12 órán belül nem érkezik a Magyar Telekom által jogosnak vélt hibabejelentés késedelmes átengedésre.

**2.3** A Magyar Telekom a GPON Előfizetői Szakasz Teljes Átengedése szolgáltatás fizikai átengedését követően jogosult kiszámlázni a 7. Mellékletben (Díjak) meghatározott Havi Díjat.

**2.4** A Jogosult egy számára átengedett GPON hurok előfizetői szakaszán az érintett Szerződésben szereplő berendezés, vagy annak beállítási módjának módosítását a vonatkozó MARUO rendelkezések figyelembevételével saját hatáskörében maga végzi el.

**2.5** GPON Előfizetői Szakaszának Teljes Átengedése átadását követően a Magyar Telekom által a Jogosult felé átadott GPON hurok előfizetői szakaszának azonosítóját át kell adnia az előfizetőnek vagy az előfizetői szolgáltatást nyújtó szolgáltatónak a későbbi szolgáltató váltás elősegítése érdekében.

**2.6** A Számhordozással történő GPON Előfizetői Szakasz Teljes Átengedésének teljesítési ideje a GPON Előfizetői Szakasz átengedéséhez szükséges időtartam.

Magyar Telekom az Eht 150.§-ának, a 2/2012. (I. 24.) NMHH rendeletnek megfelelően biztosítja a távbeszélő számok hordozhatóságának feltételeit, a GPON Előfizetői Szakaszának átengedésével együtt a hordozott szám beállítás szolgáltatást is a Jogosult Szolgáltató számára. Ilyen esetben a GPON Előfizetői Szakaszának átengedését a számhordozásra rendelkezésre álló időablakkal egyeztetett időpontban kell kivitelezni. A számhordozás előfeltétele, hogy a Jogosult Szolgáltató rendelkezzen érvényes központi referencia adatbázishoz használt szolgáltató kód kijelölésével, továbbá, hogy az előfizető a számhordozási igényéről nyilatkozzon. A felek egyebekben kötelesek a számhordozhatóságra vonatkozó előírások és megállapodások alapján eljárni.

## 3. HFC Előfizetői Szakaszának Teljes Átengedése

**3.1** A Magyar Telekom a HFC Előfizetői Szakaszának Teljes Átengedést a vonatkozó szerződéskötést követő 5 napon belül teljesíti.

Amennyiben a szolgáltatás indításához a Jogosult közreműködése szükséges, akkor Magyar Telekom a szerződéskötést követően haladéktalanul értesíti a Jogosultat a tervezett munkák időpontjáról és – amennyiben szükséges – biztosítja a Jogosult Szolgáltató jelenlétét a telepítés során.

Amennyiben a HFC Előfizetői szakaszának Teljes Átengedés igénybevételéhez Helymegosztás kialakítására, illetve egyéb, jelentős átalakításra van szükség, akkor a Felek jogosultak a Helymegosztás feltételeinek biztosítása, illetve az átalakítás megvalósítása érdekében a szerződéskötés időpontjától számított legfeljebb 30 napos időtartamban megállapodni a szerződés megvalósítása tekintetében. Ha a Helymegosztás kialakításához, illetve az átalakításhoz építési, vagy egyéb hatósági engedély szükséges, a 30 napos határidőt az engedély jogerőre emelkedésétől kell számítani. Az engedély iránti kérelmet a Magyar Telekom a szerződéskötést követő 10 napon belül köteles benyújtani.

Amennyiben HFC Előfizetői szakaszának Teljes Átengedés igénybevételéhez kapcsolódóan a Jogosult Szolgáltató igénybe vesz felhordó hálózati szolgáltatást, akkor a felek megállapodhatnak arról, hogy a HFC Előfizetői szakaszának Teljes Átengedés szolgáltatás megvalósítását az adott felhordó hálózati szolgáltatás megvalósításának időpontjához kötik.

**3.2** A Magyar Telekom a HFC Előfizetői Szakaszát a Jogosult szolgáltatóval előzetesen egyeztetett átadási időablakban átadottnak tekinti, amennyiben a Jogosult részéről az egyeztetett átadási időablak végétől számított 12 órán belül nem érkezik a Magyar Telekom által jogosnak vélt hibabejelentés késedelmes átengedésre.

**3.3** A Magyar Telekom a HFC Előfizetői Szakasz Teljes Átengedése szolgáltatás fizikai átengedését követően jogosult kiszámlázni a 7. Mellékletben (Díjak) meghatározott Havi Díjat.

**3.4** A Jogosult egy számára átengedett HFC előfizetői szakaszán az érintett Szerződésben szereplő berendezés, vagy annak beállítási módjának módosítását a vonatkozó MARUO rendelkezések figyelembevételével saját hatáskörében maga végzi el.

**3.5** HFC Előfizetői Szakaszának Teljes Átengedése átadását követően a Magyar Telekom által a Jogosult felé átadott HFC előfizetői szakaszának azonosítóját át kell adnia az előfizetőnek vagy az előfizetői szolgáltatást nyújtó szolgáltatónak a későbbi szolgáltató váltás elősegítése érdekében.

**3.6** A Számhordozással történő HFC Előfizetői Szakasz Teljes Átengedésének teljesítési ideje a HFC Előfizetői Szakasz átengedéséhez szükséges időtartam.

Magyar Telekom az Eht 150.§-ának, a 2/2012. (I. 24.) NMHH rendeletnek megfelelően biztosítja a távbeszélő számok hordozhatóságának feltételeit, a HFC Előfizetői Szakaszának átengedésével együtt a hordozott szám beállítás szolgáltatást is a Jogosult Szolgáltató számára. Ilyen esetben a HFC Előfizetői Szakaszának átengedését a számhordozásra rendelkezésre álló időablakkal egyeztetett időpontban kell kivitelezni. A számhordozás előfeltétele, hogy a Jogosult Szolgáltató rendelkezzen érvényes központi referencia adatbázishoz használt szolgáltató kód kijelölésével, továbbá, hogy az előfizető a számhordozási igényéről nyilatkozzon. A felek egyebekben kötelesek a számhordozhatóságra vonatkozó előírások és megállapodások alapján eljárni.

## 4. Közeli Bitfolyam Hozzáférés (xDSL, GPON, HFC) Átengedése

**4.1** A Magyar Telekom a Közeli Bitfolyam Hozzáférés biztosítását a vonatkozó szerződéskötést követő 5 napon belül teljesíti.

Amennyiben a szolgáltatás indításához a Jogosult közreműködése szükséges, akkor Magyar Telekom a szerződéskötést követően haladéktalanul értesíti a Jogosult Szolgáltatót a tervezett munkák időpontjáról és – amennyiben szükséges – biztosítja a Jogosult jelenlétét a telepítés során.

A teljesítésről Magyar Telekom a lehető legrövidebb időn belül, de legkésőbb a teljesítést követő 12 órán belül értesíti a Jogosultat – az elektronikus kapcsolattartás lehetőségét biztosítva –, ami nem lehet később, mint a teljesítésre vonatkozó, referenciaajánlatban meghatározott határidő.

A Magyar Telekom a szolgáltatás létesítésekor az előfizetői hozzáférési ponton telepített hálózat végződtető berendezések üzembehelyezése során az elektronikus kapcsolattartás alternatívájaként biztosítja a hangrögzítéssel felszerelt telefonvonalon történő telefonos kapcsolattartás lehetőségét is a Jogosult számára.

Amennyiben a Közeli Bitfolyam Hozzáférés (xDSL, GPON, HFC) Átengedés igénybevételéhez Helymegosztás kialakítására, illetve egyéb, jelentős átalakításra van szükség, akkor a Felek jogosultak a Helymegosztás feltételeinek biztosítása, illetve az átalakítás megvalósítása érdekében a szerződéskötés időpontjától számított legfeljebb 30 napos időtartamban megállapodni a szerződés megvalósítása tekintetében. Ha a Helymegosztás kialakításához, illetve az átalakításhoz építési, vagy egyéb hatósági engedély szükséges, a 30 napos határidőt az engedély jogerőre emelkedésétől kell számítani. Az engedély iránti kérelmet a Magyar Telekom a szerződéskötést követő 10 napon belül köteles benyújtani.

Amennyiben Közeli Bitfolyam Hozzáférés (xDSL, GPON, HFC) Átengedés igénybevételéhez kapcsolódóan a Jogosult Szolgáltató igénybe vesz felhordó hálózati szolgáltatást, akkor a felek megállapodhatnak arról, hogy a Közeli Bitfolyam Hozzáférés (xDSL, GPON, HFC) Átengedés szolgáltatás megvalósítását az adott felhordó hálózati szolgáltatás megvalósításának időpontjához kötik.

**4.2** A Magyar Telekom a Közeli Bitfolyam Hozzáférés Szolgáltatás biztosítását követően jogosult kiszámlázni a 7. Mellékletben (Díjak) meghatározott Közeli Bitfolyam Hozzáférés Havi Díjat.

## 5. Országos Bitfolyam Hozzáférés (Réz-xDSL, FTTx-xDSL, GPON, HFC) Átengedése

**5.1** Az Országos Bitfolyam Hozzáférés biztosításához szükséges munkák megkezdésének előfeltétele, hogy az Országos Bitfolyam Hozzáférés Átengedési Szerződést Jogosult cégszerűen aláírva visszaküldje Magyar Telekom részére.

**5.2** Az Országos Bitfolyam Hozzáférés Szolgáltatást a Magyar Telekom a Jogosult által 5.1. pont szerint elfogadott Szerződési ajánlat Magyar Telekom általi kézhezvételétől számított 5 (öt) napon belül teljesíti.

Amennyiben a szolgáltatás indításához a Jogosult közreműködése szükséges, akkor Magyar Telekom a szerződéskötést követően haladéktalanul értesíti a Jogosultat a tervezett munkák időpontjáról és – amennyiben szükséges – biztosítja a Jogosult Szolgáltató jelenlétét a telepítés során.

A teljesítésről Magyar Telekom a lehető legrövidebb időn belül, de legkésőbb a teljesítést követő 12 órán belül értesíti a Jogosultat – az elektronikus kapcsolattartás lehetőségét biztosítva -, ami nem lehet később, mint a teljesítésre vonatkozóan a referenciaajánlatban meghatározott határidő.

A Magyar Telekom a szolgáltatás létesítésekor az előfizetői hozzáférési ponton telepített hálózat végződtető berendezések üzembehelyezése során az elektronikus kapcsolattartás alternatívájaként biztosítja a hangrögzítéssel felszerelt telefonvonalon történő telefonos kapcsolattartás lehetőségét is a Jogosult számára.

Amennyiben az Országos Bitfolyam Hozzáférés (Réz-xDSL, FTTx-xDSL, GPON, HFC) Átengedés igénybevételéhez Helymegosztás kialakítására, illetve egyéb, jelentős átalakításra van szükség, akkor a Felek jogosultak a Helymegosztás feltételeinek biztosítása, illetve az átalakítás megvalósítása érdekében a szerződéskötés időpontjától számított legfeljebb 30 napos időtartamban megállapodni a szerződés megvalósítása tekintetében. Ha a Helymegosztás kialakításához, illetve az átalakításhoz építési, vagy egyéb hatósági engedély szükséges, a 30 napos határidőt az engedély jogerőre emelkedésétől kell számítani. Az engedély iránti kérelmet a Kötelezett Szolgáltató a szerződéskötést követő 10 napon belül köteles benyújtani.

**5.3**A Magyar Telekom a Országos Bitfolyam Hozzáférés Szolgáltatás biztosítását követően jogosult kiszámlázni a 7. Mellékletben (Díjak) meghatározott Országos Bitfolyam Hozzáférés Havi Díjat.

## 6. Előfizetői Hozzáférési Kábelhely Megosztása

**6.1** Magyar Telekom az Egyedi Szerződés megkötését követő 30 napon belül biztosítja a hozzáférés igénybevételének feltételeit.

Amennyiben a kábelhely megosztással összefüggésben használaton kívül kábelek eltávolítására kerül sor, akkor a kábelhely megosztás teljesítésére vonatkozóan meghatározott határidő 5 nappal meghosszabbodik. Amennyiben a használaton kívüli kábelek eltávolításához tulajdonosi engedély beszerzésére is szükség van, akkor a teljesítésre vonatkozóan meghatározott határidőbe a tulajdonos értesítésének időpontjától a hozzájárulással kapcsolatos tulajdonosi nyilatkozat megérkezéséig számított időtartam nem számít bele.

Amennyiben a szolgáltatás indításához a Jogosult közreműködése szükséges, akkor Magyar Telekom a szerződéskötést követően haladéktalanul értesíti a Jogosultat a tervezett munkák időpontjáról és – amennyiben szükséges – biztosítja a Jogosult jelenlétét a telepítés során.

**6.2** A Jogosult csak a műszaki átadás-átvételi eljárás sikeres lezárulta és ha építési engedélyes, akkor csak használatbavételi engedély után helyezheti üzembe a hálózatát.

**6.3**A Magyar Telekom a Előfizetői Kábelhely Megosztás biztosítását követően jogosult kiszámlázni a 7. Mellékletben (Díjak) meghatározott Díjakat.

## Kiegészítő szolgáltatások

## 7. Helymegosztás

**7.1** A Jogosult Helymegosztási Egységének kialakítására megajánlott Teljesítési Idő nem haladhatja meg az Egyedi Helymegosztási Szerződés megkötésétől számított 30 (harminc) napot.

Amennyiben a szolgáltatás indításához a Jogosult közreműködése szükséges, akkor Magyar Telekom a szerződéskötést követően azonnal értesíti a Jogosultat a tervezett munkák időpontjáról és – amennyiben szükséges – biztosítja a Jogosult jelenlétét a telepítés során.

**7.2** Ha a Jogosult Helymegosztási Egységének kialakításához építési engedély szükséges,

**a)** az engedély iránti kérelmet az érintett Szerződés hatálybalépését követő 10 (tíz) napon belül kell a Magyar Telekomnak benyújtania; az engedély iránti kérelem késedelmes benyújtása miatt a Magyar Telekom naponként 5 000 (ötezer) Ft kötbért köteles a Jogosultnak megfizetni valamint,

**b)** a fent meghatározott 30 napos határidőt az építési engedély jogerőre emelkedésétől kell számítani.

**7.3** A Helymegosztási Helyszínre vonatkozó építési engedély megkérése Magyar Telekom kötelessége. A Magyar Telekomnak mindent meg kell tennie, hogy a szükséges építési engedélyt minél hamarabb megszerezze.

**7.4** Ha az építési engedély kérelmet a hatóság jogerősen elutasítja, az engedély kérelem elutasítása által érintett szerződés az építési hatóság határozatának jogerőre emelkedésével egyidejűleg megszűnik. Amennyiben az elutasításra nem a Magyar Telekomnak felróható okból került sor, a Jogosult köteles megtéríteni a Magyar Telekom részére felmerült és igazolt költségeket.

**7.5** A Magyar Telekom a szükséges munkákat megfelelő minőségben, szakszerűen, az építési engedélynek és a szükséges egyéb engedélyeknek megfelelően kivitelezi, és azonnal értesíti a Jogosultat az esetleges – nem várt körülmények miatt szükségessé váló – változásról, és annak költség-hatásáról. A Magyar Telekom a nem várt körülmények miatt szükségessé váló változások miatti esetleges költségnövekedést csak abban az esetben terheli a Jogosult Szolgáltatóra, ha a körülmények megváltozása nem a Magyar Telekomnak felróható okból következett be.

**7.6** A munkák várható befejezését megelőző 5 (öt) nappal a Magyar Telekom köteles értesíteni a Jogosultat és megbeszélést szervezni a munkák várható befejezésének napjára. A Magyar Telekomnak lehetőséget kell biztosítania a Jogosult részére, hogy a munkákra és azok befejezésére vonatkozó észrevételeit megtehesse.

A Fizikai és a Távoli Helymegosztási Helyszín késedelmes átadása miatt a Magyar Telekom a késedelem minden napja után napi 10 000 (tízezer) forint késedelmi kötbért köteles fizetni a Jogosult részére.

**7.7** Az Előfizetői Aggregációs Pontban a GPON Előfizetői Szakasz Átengedése, HFC Előfizetői Szakasz Átengedése, Felhordó Hálózati Sötétszál Átengedés esetében a Magyar Telekom a Kábel Átadása Hozzáférési Link Nélkül kiegészítő szolgáltatással valósítja meg az átengedést. A Jogosult Szolgáltató a saját hálózatrészére vonatkozóan maga felel annak tervezéséért és engedélyeztetéséért. Amennyiben a jogosult szerelvénye Magyar Telekom tulajdonú aknában vagy oszlopon kerül elhelyezésre, akkor a Jogosult köteles betartani a MARUO szerinti rendelkezéseket és a lehető legnagyobb gondossággal kell eljárjon.

Bontási és építési engedélyek beszerzése a Jogosult kötelezettsége. Magyar Telekom a szükséges engedélyek rendelkezésre állását követően a Kábelcsonkot (Távoli Hozzáférés) 30 napon belül telepíti.

Az Előfizetői Aggregációs Pontban megvalósított Helymegosztás késedelmes átadása miatt a Magyar Telekom a késedelem minden napja után napi 1 000 (ezer) forint késedelmi kötbért köteles fizetni a Jogosult részére.

**7.8** Réz Érpáras Helyi Alhurok teljes vagy részleges Átengedés esetében az Előfizetői Aggregációs Pontban a Magyar Telekom Hozzáférési Link szolgáltatás részét képező átkérő kábelt telepít. Ennek feltétele, hogy a Jogosult a Hozzáférési Link szolgáltatás részét képező átkérő kábel fogadására alkalmas saját kültéri kabinetjét elhelyezze, és a szükséges összeköttetést (csőnyílást) biztosítsa.

Bontási és építési engedélyek beszerzése a Jogosult kötelezettsége. Magyar Telekom a szükséges engedélyek rendelkezésre állását követően a Hozzáférési Link szolgáltatás részét képező átkérő kábelt (Távoli Hozzáférés) 30 napon belül telepíti.

Az Előfizetői Aggregációs Pontban megvalósított Helymegosztás késedelmes átadása miatt a Magyar Telekom a késedelem minden napja után napi 1 000 (ezer) forint késedelmi kötbért köteles fizetni a Jogosult részére.

**7.9**A Magyar Telekom a Jogosult Helymegosztási Egység Jogosult általi tényleges használatba vételét követően jogosult a 7. Mellékletben (Díjak) meghatározott Havi Fizikai Helymegosztási Díjat vagy Havi Távoli Helymegosztási Díjat, Havi Ingatlanbérleti Díjat és Havi Üzemeltetés és Fenntartási Díjat kiszámlázni.

## 8. Hozzáférési Link

**8.1** A Hozzáférési Link biztosításához megajánlott Teljesítési Idő az Egyedi Hozzáférési Link Szerződés megkötésétől számított legfeljebb 30 (harminc) nap. Amennyiben az Egyedi Hozzáférési Link Szerződés megkötésének időpontjában a Jogosult Helymegosztási Egysége még nem került átadásra és a Helymegosztási Egység átadására az Egyedi Hozzáférési Link Szerződés megkötésétől számított 30 (harminc) napot követően kerül sor, akkor a Teljesítési Idő a Helymegosztási Egység átadásának időpontjáig meghosszabbodik.

Amennyiben a szolgáltatás indításához a Jogosult közreműködése szükséges, akkor Magyar Telekom a szerződéskötést követően haladéktalanul értesíti a Jogosultat a tervezett munkák időpontjáról és – amennyiben szükséges – biztosítja a Jogosult jelenlétét a telepítés során.

**8.2** A Hozzáférési Link telepítésének befejezését követően a Magyar Telekom értesítést küld a Jogosultnak a munka elvégzéséről és átadja a Hozzáférési Link pozícióinak egységes azonosítását szolgáló dokumentációt, mely azonosítók a Magyar Telekom és a Jogosult közti egységes kommunikáció céljára szolgálnak.

**8.3** A Magyar Telekom a Hozzáférési Link átadás-átvételét követően jogosult kiszámlázni a 7. Mellékletben (Díjak) meghatározott Hozzáférési Link Szolgáltatás Havi Díjat (linkenként).

## 9. Felhordó Hálózati Szolgáltatás

**9.1** Magyar Telekom a rendelkező Egyedi Szerződés megkötését követően 30 napon belül biztosítja a hozzáférés igénybevételének feltételeit.

Amennyiben a szolgáltatás indításához a Jogosult közreműködése szükséges, akkor Magyar Telekom a szerződéskötést követően haladéktalanul értesíti a Jogosultat a tervezett munkák időpontjáról és – amennyiben szükséges – biztosítja a Jogosult jelenlétét a telepítés során.

**9.2** A Magyar Telekom a Felhordó Hálózati Szolgáltatás biztosítását követően jogosult kiszámlázni a 7. Mellékletben (Díjak) meghatározott Díjakat.

**9.3**Ha a Felhordó Hálózati Szolgáltatással összefüggésben használaton kívüli kábelek eltávolítására kerül sor, akkor a kábelhely megosztás teljesítésre vonatkozóan meghatározott határidő 5 nappal meghosszabbodik. Ha a használaton kívüli kábelek eltávolításához tulajdonosi engedély beszerzésére is szükség van, akkor a teljesítésre vonatkozóan meghatározott határidőbe a tulajdonos értesítésének időpontjától a hozzájárulással kapcsolatos tulajdonosi nyilatkozat megérkezéséig számított időtartam nem számít bele.

## 10. A Kábel bevezetés helymegosztáshoz, a Kábel átadása hozzáférési link nélkül, a Kábelek telepítése, eltávolítása kábelhely megosztás esetén, és a Szakfelügyelet biztosítása Kiegészítő Szolgáltatás

10.1. Az Egyedi Szerződés alapján nyújtandó Kábel bevezetés helymegosztáshoz, a Kábel átadása hozzáférési link nélkül, a Kábelek telepítése, eltávolítása kábelhely megosztás esetén, illetve a Szakfelügyelet biztosítása szolgáltatást a Magyar Telekom legkésőbb az Egyedi Szerződés tárgyát képező Alapszolgáltatás, Felhordó Hálózati Szolgáltatás, illetve Kiegészítő Szolgáltatás létesítésével egyidőben köteles teljesíteni.

10.2 A Magyar Telekom az Egyedi Szerződés alapján nyújtandó Kábel bevezetés helymegosztáshoz, a Kábel átadása hozzáférési link nélkül, a Kábelek telepítése, eltávolítása kábelhely megosztás esetén, a Szakfelügyelet biztosítása szolgáltatás vagy a Hordozott Szám Beállítás szolgáltatás teljesítését követően jogosult kiszámlázni az adott szolgáltatásra irányadó, a 7. Mellékletben (Díjak) meghatározott egyszeri díjat (szolgáltatásonként).”