**6. MELLÉKLET: ÜZEMVITELI SZABÁLYOK**

**Tartalom**

[1. Általános üzemviteli feltételek 2](#_Toc531459224)

[2. A hibaelhárítás folyamata 2](#_Toc531459225)

[3. Üzemfenntartási Munkák 8](#_Toc531459226)

[4. Próbaüzem 8](#_Toc531459227)

## 1. Általános üzemviteli feltételek

Jelen üzemviteli melléklet rendelkezik a Szolgáltatások hibaelhárítási és üzemfenntartási feltételeiről.

A Felek kötelesek a Szerződés függelékeként közös listát készíteni, amely tartalmazza a feladatokat, kapcsolattartó szervezetek nevét, címét, e-mail címét, (eszkalációs célra: telefonszámot).

A Felek felelősek, hogy a változások naprakészen a listára azonnal átvezetésre kerüljenek.

## 2. A hibaelhárítás folyamata

A Felek biztosítják a napi 24 órás, évi 365 (366) napos folyamatos hibafelvevő szolgálat működtetését, Magyar Telekom az 5.C Melléklet 4.1 pontjában rögzített Partner Portálon keresztül, Felek az 1. pont második bekezdésében foglalt lista alapján megjelölt, egyeztetett módokon.

A Jogosult részére átengedett a MARUO 3. sz. mellékletében felsorolt szolgáltatásokhoz kapcsolódó hibabejelentést a Jogosult fogadja.

A felek a tulajdonukban álló hálózati eszköz tekintetében végeznek hibabehatárolást, hibaelhárítást.

A Jogosult felől érkező – általa végzett hibabehatárolás eredményeként Magyar Telekom által üzemeltetett szolgáltatásokra mutató - hibák bejelentését a Magyar Telekom fogadja.

A Magyar Telekom a hiba kivizsgálására és a hiba elhárítására vonatkozó kötelezettségeit úgy köteles teljesíteni, hogy az – a Jogosult Szolgáltató és a Magyar Telekom közötti egyeztetés időigényét is figyelembe véve – biztosítsa a Jogosult Szolgáltató számára az elektronikus hírközlési előfizetői szerződések részletes szabályairól szóló 2/2015. (III.30.) NMHH rendelet 22. §-ában (vagy MARUO időbeli hatálya alatt esetlegesen e rendelet 22. §-a helyébe lépő új §-ában illetve MARUO időbeli hatálya alatt esetlegesen e rendelet helyébe lépő új jogszabály tartalmilag megfelelő §-ában) foglalt határidőknek való megfelelést.

Amennyiben Jogosult Szolgáltató a hiba bejelentésekor jelzi Magyar Telekom felé, hogy a bejelentett hiba elhárítása Magyar Telekom hibaelhárítása mellett Jogosult oldaláról is hibaelhárítást igényel, Magyar Telekom köteles együttműködni és mindent megtenni annak érdekében, hogy a teljes hiba 72 órán belül elhárításra kerüljön.

**Hibabehatárolási felelősség**

A hibaelhárítási, hibabehatárolási kötelezettség megoszlását az alábbi felelősségi határpontok jelölik ki.

A Kötelezett Szolgáltató hibabehatárolási felelőssége:

* Előfizetői Hozzáférési Kábelhely szolgáltatás esetén a Magyar Telekom felelőssége a két becsatlakozó akna vagy oszlop közötti szakaszon található cső, akna, oszlop helyreállítására terjed ki. Ha a kábelhely rongálás vagy természeti csapás miatt megsérül, akkor azt a Magyar Telekom helyre állítja. Alépítmény esetén társszolgáltató béléscsövét is beleértjük a helyreállításba. A kábelhelyben elhelyezkedő kábel üzemeltetése szükség esetén javítása a Jogosult felelőssége. A jogosult kábelének becsatlakozó csövének helyreállítása a jogosult feladata. A helyreállítás során a magyar Telekom az eredetivel megegyező béléscső átmérőt biztosít a jogosultnak, de nem feltétlenül a korábbi csőben, ha a helyreállítás megköveteli az átengedett kábelhely nyomvonala módosulhat.
* Felhordó Hálózati Kábelhely szolgáltatás esetén Magyar Telekom felelőssége a két becsatlakozó akna vagy oszlop közötti szakaszon található cső, akna, oszlop helyreállítására terjed ki. Ha a kábelhely rongálás vagy természeti csapás miatt megsérül, akkor azt a Magyar Telekom helyre állítja. Alépítmény esetén társszolgáltató béléscsövét is beleértjük a helyreállításba. A kábelhelyben elhelyezkedő kábel üzemeltetése szükség esetén javítása a Jogosult felelőssége.
* Felhordó Hálózati Sötétszál szolgáltatás esetén két végponton elhelyezett Kiágazó Kábelcsonk MT tulajdonú osztópontja vagy Kiágazó Kábelcsonk és átadó optikai rendező (ODF)közötti szakaszra terjed ki. A Jogosult Szolgáltató hálózata felőli felelősségi határpont a hozzáférési link végpontja, ami a hozzáférési link részét képező összekötő kábel (átkérő kábel) Jogosult Szolgáltató számára átadott végződő oldala. Ha a sötétszál rongálás vagy természeti csapás miatt megsérül, szakad, akkor azt a Magyar Telekom állítja helyre. A kábel elsődleges fizikai paramétereit Magyar Telekom biztosítja, az átengedett szakaszra vonatkozóan.
* Felhordó Hálózati Átviteli Kapacitás szolgáltatás esetén a a Magyar Telekom felelősége a az Access-hálózati eszközök (OLT, DSLAM,CMTS) Uplink portja és Partner oldali átadási pontja közötti Layer2 Ethernet szolgáltatásra terjed ki. A Jogosult Szolgáltató hálózata felőli felelősségi határpont a hozzáférési link végpontja, ami a hozzáférési link részét képező összekötő kábel (átkérő kábel) Jogosult Szolgáltató számára átadott végződő oldala.
* Felhordó Hálózati Hullámhossz Megosztás szolgáltatás esetén Magyar Telekom két OLT helyszínén a két ODF-en lévő átadási pontok közötti hullámhosszosztással megvalósított szálpáras felhordó hálózati szakaszra  terjed ki. A Jogosult Szolgáltató hálózata felőli felelősségi határpont a hozzáférési link végpontja, ami a hozzáférési link részét képező összekötő kábel (átkérő kábel) Jogosult Szolgáltató számára átadott végződő oldala.
* Réz Érpáras Helyi Hurok Teljes és Részleges Átengedése esetén a Jogosult Szolgáltató hálózata felöli határpont – ami a hozzáférési link részét képező összekötő kábel (átkérő kábel) Jogosult számára átadott végződtetéseoldala és az Előfizető Hozzáférési Pont közötti réz érpárra terjed ki. A fizikai helymegosztással megvalósított réz érpáras helyi hurok átengedés esetén a felelősségi határpont az átadó kábelrendező Jogosult Szolgáltató felőli csatlakozási pontja.
* Réz Érpáras Helyi Alhurok Teljes és Részleges Átengedése esetén a CCC és az Előfizető Hozzáférési Pont közötti réz érpárra terjed ki. A Jogosult Szolgáltató hálózata felőli felelősségi határpont a hozzáférési link végpontja, ami a hozzáférési link részét képező összekötő kábel (átkérő kábel) Jogosult Szolgáltató számára átadott végződő oldala.
* GPON Előfizető Szakasz Teljes Átengedése esetén az Előfizető Hozzáférési Pont (ONT nélkül) és a Előfizető Hozzáférési Ponthoz legközelebbi osztási pont közötti szakaszra terjed ki.
* HFC előfizetői szakasz Teljes átengedése esetén: Előfizető Hozzáférési Pont és a Előfizető Hozzáférési Ponthoz legközelebbi osztási pont közötti szakaszra terjed ki.
* Közeli Bitfolyam Hozzáférés szolgáltatások esetében az Előfizető Hozzáférési Pont és a hozzáférési link szolgáltatás átadási pontja (HDF/DDF/ODF) Magyar Telekom felőli oldalig terjedő szakaszra terjed ki. A Jogosult Szolgáltató hálózata felőli felelősségi határpont a hozzáférési link végpontja, ami a hozzáférési link részét képező összekötő kábel (átkérő kábel) Jogosult Szolgáltató számára átadott végződő oldala. Nem terjed ki az előfizetői vagy Jogosulti tulajdonban lévő eszközökre végberendezésekre.
* Országos Bitfolyam Hozzáférés szolgáltatások esetében a jogosult tulajdonában álló szakaszra, az Előfizető Hozzáférési Pont és a hozzáférési link szolgáltatás átadási pontja. A Jogosult Szolgáltató hálózata felőli felelősségi határpont a hozzáférési link végpontja, ami a hozzáférési link részét képező összekötő kábel (átkérő kábel) Jogosult Szolgáltató számára átadott végződő oldala. Nem terjed ki a az előfizetői vagy Jogosulti tulajdonban, bérleményben lévő eszközökre és végberendezésekre
* A Jogosult felelőssége és kötelessége, hogy nem csak a tulajdonában lévő előfizetői végberendezésekért felel. Hibabejelentés esetén, azt is köteles ellenőrizni, hogy ügyfele tulajdonába lévő berendezések üzemszerűen működnek, azok nem okozhatják a hibajelenséget. Ez vonatkozik: Előfizetői Hozzáférési valamint Felhordó Hálózati Kábelhely átengedés kivételével valamennyi szolgáltatásra. Jogosult feladata: a Jogosult ügyfelének tulajdonában lévő végberendezések meghibásodásának és a jogosult tulajdonában, bérleményében álló kábelszakasz hibáinak kizárása a hibafelvétel során. (Jogosult kötelessége a hibafelvétel során az ügyfél tájékoztatása saját tulajdonú berendezés hibája esetén a díjfizetési kötelezettségéről.)
* Amennyiben Jogosult ügyfelének érdekkörébe tartozó hibát állapít meg a Magyar Telekom, akkor a felmerült költségeket a Magyar Telekom saját hatáskörben kiszámlázhatja Jogosult felé.
* A Jogosult Szolgáltató hibabehatárolási felelőssége:
* Fizikai helymegosztásnál az átadó kábelrendező (rezes vagy optikai) Jogosult Szolgáltató berendezése felöli oldalának és a Jogosult Szolgáltató berendezéséig terjedő szakaszra, valamint a Jogosult Szolgáltató berendezéseinek üzemeltetésére terjed ki;
* Távoli helymegosztásnál a távoli helyen kialakított csatlakozási pont (HDF, ODF vagy ennek megfelelő eszköz) Jogosult Szolgáltató berendezése felöli oldalának és a Jogosult Szolgáltató berendezéséig terjedő szakaszra, valamint a Jogosult Szolgáltató berendezéseinek üzemeltetésére terjed ki;
* Távoli hozzáférésnél a távoli helyen kialakított csatlakozási pont (a Kötelezett Szolgáltató ingatlanán kívül) Jogosult Szolgáltató berendezése felöli oldalának és a Jogosult Szolgáltató berendezéséig terjedő szakaszra valamint a Jogosult Szolgáltató berendezéseinek üzemeltetésére terjed ki.
* A fizikai, távoli helymegosztásnál és távoli hozzáférésnél a Jogosult tulajdonában lévő előfizetői berendezések üzemeltetése és hibaelhárítása.
* Előfizetői Hozzáférési Kábelhely szolgáltatás esetén a jogosult kábelének javítása pótlása optika szálkötése, valamint bevezető cső, és a saját alépítmény hibaelhárítása karbantartása.
* Felhordói Hálózati Kábelhely szolgáltatás esetén a jogosult kábelének javítása pótlása optika szálkötése, valamint bevezető cső, és a saját alépítmény hibaelhárítása karbantartása.
* Felhordó Hálózati Sötétszál szolgáltatás esetén az előfizető hibabejelentés fogadása kezelése kábel hibahely behatárolása bemérése. A Kiágazó kábelcsonk Jogosulti kötéslezáró elemétől kábelhibák javítása. Teljes optikai szakasz bemérése.
* Felhordó Hálózati Kapacitás szolgáltatás esetén előfizető hibajelentés fogadása hibabehatárolás, érintett valamennyi Jogosult eszköz ellenőrzése hibaelhárítása, szolgáltatás folytonosság monitorozása.
* Felhordó Hálózati Hullámhossz Megosztás Szolgáltatás esetén a hibabehatárolás, saját berendezések üzemeltetése, beleértve a kimenő jelteljesítményének ellenőrzését is.
* Réz Érpáras Helyi Hurok vagy Helyi Alhurok részleges vagy teljes átengedése esetében hibabejelentés fogadása hibabehatárolás saját berendezés hibaelhárítása.
* GPON Előfizető Szakasz Teljes Átengedése esetében hibabejelentés fogadása hibabehatárolás saját berendezés hibaelhárítása. Saját optikai szakasz hibabehatárolása teljes optikai út mérése.
* HFC előfizetői szakasz Teljes átengedése esetén esetében hibabejelentés fogadása hibabehatárolás saját berendezés hibaelhárítása. Saját koax szakasz és eszköz hibabehatárolása.
* Közeli Bitfolyam Hozzáférés és Hozzáférési Link esetében hibabejelentés fogadása hibabehatárolás saját eszközök berendezések, előfizetői végberendezés is, hibaelhárítása.
* Országos Bitfolyam hozzáférés szolgáltatás esetében: hibabejelentés fogadása hibabehatárolás saját eszközök berendezések, előfizetői végberendezés is, és az előfizető tulajdonában álló lakáson belüli szakasz hibaelhárítása.

Amennyiben a hibahatárolás eredménye nem a Magyar Telekom által üzemeltett Szolgáltatásokban részt vevő eszközök felé mutat (pl. idegen tulajdonú alközponti hálózat, idegen tulajdonú felszálló hálózat, ügyfél tulajdonában lévő lakáshálózat, Jogosult által biztosított előfizetői végberendezés vagy végberendezések), akkor a hiba kezelése a Jogosult felelőssége. Abban az esetben, ha az eredmény a Magyar Telekom felé mutat – tehát a Jogosult a saját illetve az ügyfele érdekkörébe tartozó hibát már kizárta -, a Jogosult felelőssége a hiba haladéktalan jelzése a Partner portálon vagy - a Partner Portál elérhetetlensége/üzemszünete esetén - emailen keresztül.

Kizárólag az előírásoknak megfelelő tartalommal rendelkező hibajegy, illetve - a Partner Portál elérhetetlensége/üzemszünete alatt megküldött - email esetén köteles a Magyar Telekom eljárni a hibaelhárítás érdekében.

A hiba átadása meghatározott módon, elektronikus formában (hibajegyen vagy - a Partner Portál elérhetetlensége/üzemszünete esetén – emailen) történik.

Egy előfizetői végponthoz köthető szolgáltatás igénybevétele esetén a hibajegyen, illetve - a Partner Portál elérhetetlensége/üzemszünete alatt megküldött- emailben szerepelnie kell az Előfizetői bejelentés dátumának, idejének, az Előfizetői adatoknak, a létesítéskor generált egyedi azonosító számnak, az Előfizető kapcsolási számának (amennyiben rendelkezik ezzel), a szolgáltatástípusnak, a felszerelt végberendezésnek, a kapcsolattartási telefonszámnak, a Jogosult azonosítójának, a hibajelenségnek, valamint a határolás eredményének.

Egy előfizetői végponthoz nem köthető (Előfizetői Hozzáférési Kábelhely Megosztás, Előfizetői Hozzáférési Sötétszál Átengedés, Felhordó Hálózati Szolgáltatás) szolgáltatás igénybevétele esetén a hibajegyen, emailben szerepelnie kell a Jogosulti bejelentés dátumának, idejének, az adott szolgáltatáshoz kapcsolódó A és B végpont adatoknak, a létesítéskor generált egyedi azonosító számnak, a szolgáltatástípusnak , Jogosult kapcsolattartási telefonszámnak, a Jogosult azonosítójának, a hibajelenségnek, valamint a határolás alátámasztott eredményének. Amennyiben a hibabejelentés előfizetői hibabejelentésen alapul, ennek tényét fel kell tüntetni a hibajegyen, illetve - a Partner Portál elérhetetlensége/üzemszünete alatt megküldött - emailben.

Amennyiben Jogosult saját hatáskörben hibabehatárolást nem végez, úgy Magyar Telekom referencia ajánlatában rögzített hibaelhárítási határidők betartására nem köteles.

A Jogosult által hibajegyen, illetve - a Partner Portál elérhetetlensége/üzemszünete alatt megküldött - emailben bejelentett hibát a Magyar Telekom rögzíti. A hibajegy, illetve - a Partner Portál elérhetetlensége/üzemszünete alatt megküldött - email érkezésekor a sikeres fogadás pontos dátuma és ideje feltüntetésre kerül. Ettől az időponttól kezdve a hibaelhárítás a Magyar Telekom felelőssége.

Amennyiben közös hibabehatárolás szükséges, a Jogosult köteles közreműködni.

A Magyar Telekom a hibákat - súlyosságuk illetve beérkezési sorrendjük alapján besorolva - elhárítja.

A komplex hibaelhárítás során az átengedett helyi hurokra, kábelhelyre, sötétszálra vonatkozóan a Magyar Telekom megkülönböztetés nélkül ugyanazt a technológiát és folyamatot alkalmazza.

A Magyar Telekom a Szolgáltatást a lehető legrövidebb időn belül teljes értékűen, a vállalt minőségi szint és előírt műszaki paramétereknek megfelelően állítja helyre. A hibaelhárítás folyamatát, eredményét a Magyar Telekom rögzíti. Ettől az időponttól kezdve a hibaelhárítás nem a Magyar Telekom felelőssége. A Magyar Telekom a hibaelhárítás tényét, eredményét elektronikus formában (hibajegyen, illetve - a Partner Portál elérhetetlensége/üzemszünete alatt megküldött - emailben) a teljesítést követő legkésőbb 2 órával visszaküldi a Jogosult részére.

Amennyiben a Jogosult 3 (három) napon belül a hibajeggyel kapcsolatban nem jelent kifogást a Magyar Telekom felé, vagy a lezárt hibajegy kézhezvételétől számítva 3 (három) napon belül a hiba elhárításával kapcsolatban semminemű nyilatkozatot nem tesz, úgy a Magyar Telekom a hibát kijavítottnak és a Jogosult által elfogadottnak tekinti.

Nem minősül elhárítottnak a hiba, amennyiben az Előfizető az eredeti hibabejelentés szerinti hibát ismételten bejelenti a Magyar Telekom által a Jogosult számára megküldött, a hibaelhárítás tényét, eredményét tartalmazó értesítéstől számított 72 órán belül és ezt a Jogosult a Magyar Telekom számára jelzi. Ebben az esetben nem számít be a hiba kijavítására rendelkezésre álló határidőbe a Magyar Telekom által a Jogosult számára megküldött, a hibaelhárítás tényét, eredményét tartalmazó értesítéstől a Jogosult által az ismételt előfizetői hibabejelentés Magyar Telekom számára való jelzéséig eltelt időtartam.

Vitatott hibabehatárolás esetén a Felek közös vizsgálatot végeznek.

Jogosult által bejelentett hiba esetén és azt követően a hibaelhárítás időpontjának meghatározása céljából a Magyar Telekom mindig egyeztet a végfelhasználóval/Jogosult ügyfelével. Az első sikertelen bejutási kísérlettel a Magyar Telekom a hibaelhárítást lezártnak tekinti, amelyről a Jogosultat értesíti.

Nem minősül a Magyar Telekom felelősségi körébe tartozó hibaelhárítási időnek azon időtartam, amely a Jogosult Előfizetője akadályoztatásából adódik.

A Jogosult és a Magyar Telekom az előfizetői hibabejelentések kivizsgálásában együttműködnek annak érdekében, hogy a vizsgálat alapján a Jogosult az Előfizetőt a hibabejelentést követő 48 órán belül értesíteni tudja arról, hogy a hiba elhárításához további helyszíni, az Előfizetői Hozzáférési Ponton vagy azt is érintően lefolytatandó vizsgálat szükséges, annak időpontjának megjelölésével, vagy arról, hogy a hiba a vizsgálat alatt nem volt észlelhető, vagy a hiba nem a Jogosult érdekkörébe tartozó okból merült fel.

Vis major miatt bekövetkezett üzemidő kiesés nem minősül hibaelhárítási időnek.

Az Előfizetői Hozzáférési Ponton üzemelő Előfizetői és/vagy Jogosult tulajdonú végberendezések hálózatok meghibásodásából adódó üzemidő kiesés a Magyar Telekomot felelősséggel nem terheli, így a hibaelhárítási időtartamába nem számít bele.

## 3. Üzemfenntartási Munkák

A Felek gondoskodnak a hírközlési hálózataik és eszközeik rendeltetésszerű használatra való alkalmasságáról és azok szakszerű karbantartásáról.

Az üzemfenntartási munka a Szolgáltatás előre tervezett és a Felek között előre egyeztetett karbantartás, felújítás, bővítés, vagy más ehhez kapcsolódó tevékenységek elvégzése céljából történő szüneteltetését jelenti.

A Magyar Telekom legalább 20 nappal korábban értesíti a Jogosultat az Üzemfenntartási munka esetén, annak érdekében, hogy a Jogosult az Eht. 136.§ (1) a) pontnak megfelelően legalább 15 nappal korábban értesíthesse előfizetőjét. A Magyar Telekom által végzett üzemfenntartási munka nem haladhatja meg a kéthavonkénti 1 (egy) napot, annak érdekében, hogy a Jogosult teljesíthesse az Eht. 136 § (1) a) pont szerinti előírást és – saját hálózatában előálló üzemfenntartási munkálatokra is tekintettel – az előfizetői szolgáltatás szüneteltetése ne haladja meg a naptári hónaponkénti 1 (egy) napot.

## 4. Próbaüzem

**4.1** A Magyar Telekom – műszaki lehetőségek függvényében – a Jogosultak külön igénye alapján és közreműködésükkel a Szerződés megkötésével egyidőben Próbaüzemet alakíthat ki, amiben a Jogosultak részt vehetnek.

A Közeli Bitfolyam Hozzáférés és az Országos Bitfolyam Hozzáférés szolgáltatások esetében minden alkalommal szükséges a próbaüzem elvégzése, amennyiben a Magyar Telekom által nem alkalmazott végberendezés kerülne bármely hozzáférési hálózati technológián alkalmazásra. Minden a hírközlési hálózatba bekapcsolni kívánt új típusú végberendezés (CPE) esetében (típusonként, firmware-nként). A próbaüzem előzetes feltétele a MARUO 4.C melléklete szerinti sikeres Ismeretlen Berendezés Megfelelőségi Vizsgálat (CPE együttműködési teszt) eredményét igazoló igazolás.

A próbaüzem időtartama 1-es számú mellékletben nem szereplő CPE-k és firmware verziók esetében maximum 5 munkanap.